pythainlp/thai_wikipedia_clean_20230101 huggingface dataset:
ภายในบริเวณวัดปรากฏสัญลักษณ์ของชนชาวมอญ คือ เสาหงส์และตัวหงส์บนยอดเสา มีเจดีย์ทรงมอญซึ่งเป็นเจดีย์ที่จำลองแบบมาจากเจดีย์จิตตะกอง ในอุโบสถมีพระพุทธชินราชจำลองและพระประธานจากอุโบสถหลังเก่าเป็นพระประธาน ในวิหารมีรูปหล่อพระพุทธชินราช หลวงพ่อโสธร หลวงพ่อวัดเขาตะเครา สมเด็จพระพุฒาจารย์ (โต พฺรหฺมรํสี) หลวงปู่เฒ่า และมีศาลาการเปรียญประดับด้วยไม้แกะสลักสวยงาม
วัดโสภาราม (จังหวัดปทุมธานี)
วัดโสภาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปรอก อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 9 ไร่ 3 งาน 83 ตารางวา
วัดโสภารามสร้างขึ้นเมื่อ พ.ศ. 2360 ได้รับพระราชทานวิสุงคามสีมาเมื่อวันที่ 25 กรกฎาคม พ.ศ. 2456 เขตวิสุงคามสีมากว้าง 8 เมตร ยาว 12 เมตร ด้านการศึกษา ทางวัดได้เปิดการเรียนสอนพระปริยัติธรรมมาตั้งแต่ พ.ศ. 2508 ภายในวัดมีอาคารเสนาสนะต่าง ๆ ได้แก่ อุโบสถ สร้างเมื่อ พ.ศ. 2514 กุฏิสงฆ์ เป็นอาคารคอนกรีตจำนวน 8 หลัง และหอสวดมนต์
เดิมวัดโสภารามมีประเพณีสรงน้ำพระในวันสงกรานต์ โดยนำรางน้ำมาให้ประชาชนที่มาร่วมงานได้สรงน้ำให้พระ แต่ในปัจจุบันทางวัดไม่ได้นำรางน้ำมาใช้แล้ว ทางวัดได้เก็บรางน้ำไว้และให้ผู้มาร่วมงานเข้าไปรดน้ำบนมือของพระสงฆ์แทนการสรงน้ำอย่างในอดีต
วัดธรรมโชติ
วัดธรรมโชติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงเข้ อำเภอบ้านแพ้ว จังหวัดสมุทรสาคร มีเนื้อที่ 37 ไร่ 1 งาน 90 ตารางวา
เมื่อ พ.ศ. 2483 หลวงพ่อคง ธมฺมโชโต เป็นผู้ริเริ่มสร้างวัด ท่านได้จาริกธุดงค์มาทางเรือ จากวัดบางกะพ้อม จังหวัดสมุทรสงคราม และได้มาพักอยู่ที่นี้ ได้มีนายเฉลิมและนางเจียม พรายน้อย บริจาคที่ดินให้สร้างวัด เดิมชื่อ วัดแหลมหาย แต่หลักฐานการมอบถวายที่ดินชื่อ วัดใหม่ธรรมโชติสหญาติกาวราราม ได้มาเปลี่ยนชื่อใหม่เป็น "วัดธรรมโชติ" ตามฉายาของพระอุปัชฌาย์คงวัดรับพระราชทานวิสุงคามสีมาเมื่อวันที่ 15 มกราคม พ.ศ. 2513
อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 25.25 เมตร สร้างเมื่อ พ.ศ. 2515 เป็นอาคารคอนกรีตเสริมเหล็ก หลังคามุงกระเบื้องสุโขทัย ภายในประดิษฐานพระประธานในอุโบสถ เป็นพระพุทธรูปหล่อด้วยโลหะลงรักปิดทอง ปางมารวิชัย (แบบหลวงพ่อชินราช) หน้าตักกว้าง 4 ศอก สูงประมาณ 5 ศอกเศษ พระอธิการสุวรรณ อุตตโม เป็นผู้ดำเนินการหล่อขึ้นเมื่อปี พ.ศ. 2512 หอสวดมนต์ กว้าง 18 เมตร ยาว 36 เมตร สร้างเมื่อ พ.ศ. 2535 เป็นอาคารคอนกรีตเสริมเหล็ก 2 ชั้น กุฏิสงฆ์ จำนวน 6 หลัง เป็นอาคารตึก 6 หลัง ศาลาอเนกประสงค์ กว้าง 13 เมตร ยาว 20 เมตร สร้างเมื่อ พ.ศ. 2536 เป็นอาคารไม้ พื้นคอนกรีตเสริมเหล็ก หลังคามุงกระเบื้องลอนคู่ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก หอระฆัง หอกลอง กุฏิชี และวิหารหลวงพ่อคง
วัดธรรมนิมิตร
วัดธรรมนิมิตร เดิมมีชื่อว่า วัดคอกเป็ด สันนิษฐานว่าคงมีใครทำคอกเลี้ยงเป็ดไว้ในวัดหรือใกล้เขตวัด จึงได้เรียกชื่อวัดเช่นนั้น สันนิษฐานว่าน่าจะสร้างมาตั้งแต่ปลายกรุงศรีอยุธยาหรือตอนต้นกรุงรัตนโกสินทร์ เมื่อสร้างแล้วคงจะมีชื่อเรียกเป็นหลักฐานอย่างใดอย่างหนึ่ง แต่คงไม่ได้เรียกว่า "วัดคอกเป็ด" มาแต่เดิม มาเรียกชื่อนี้ภายหลัง จนในสมัยพระบาทสมเด็จพระจอมเกล้าเจ้าอยู่หัว ได้มีการบูรณปฏิสังขรณ์ และมอบให้อยู่ในสังกัดคณะสงฆ์ฝ่ายคณะธรรมยุติกนิกาย และตั้งนามให้ใหม่ว่า วัดธรรมนิมิตร (บ้างเขียน วัดธรรมนิมิต) อุโบสถหลังใหม่ที่ใช้อยู่ในปัจจุบันนี้ ได้รับพระราชทานวิสุงคามสีมาเมื่อ พ.ศ. 2498 และได้ลงมือสร้างเมื่อ พ.ศ. 2498 สร้างแล้วเสร็จเมื่อ พ.ศ. 2508 ในสมัยที่ท่านเจ้าคุณพระราชสุทธิโมลี (ปั่น สุภโร) เป็นเจ้าอาวาสรูปที่ 4
เจดีย์ทรงระฆังเจดีย์ทรงระฆังก่ออิฐถือปูนขนาดใหญ่ สูงประมาณ 40 เมตร ตั้งอยู่บนฐานสี่เหลี่ยม มีระเบียงรอบและบันไดทางขึ้น 4 ด้าน บริเวณด้านหน้าบันไดทางขึ้นมีอาคารหลังเล็ก ๆ รูปทรงคล้ายเก๋งจีนเป็นที่สำหรับบรรจุอัฐิ มี พ.ศ. ระบุปี 2478 ฐานเจดีย์เป็นฐานหน้ากระดานกลม 2 ชั้น ถัดขึ้นไปเป็นมาลัยเถาสี่ชั้น องค์ระฆังกลมมีบัลลังก์สี่เหลี่ยมรองรับส่วนยอดมีเสาหานรองรับปล้องไฉนและปลียอด ศาลาท่าน้ำมี 2 หลังสร้างติดกับแม่น้ำแม่กลองทางด้านทิศตะวันตก หลังแรกอาคารไม้ขนาดเล็ก หลังคาทรงปั้นหยาเป็นเครื่องไม้มุงกระเบื้อง หลังที่สองอาคารไม้ขนาดค่อนข้างใหญ่
หอระฆังตั้งอยู่ทางด้านขวาของอาคารโรงเรียนปุกะปุณณะธรรม ลักษณะหอระฆังเป็นอาคารไม้สูงชั้นล่างโปร่งมีเสาไม้กลมรองรับ และมีบันไดไม้สำหรับขึ้นไปด้านบน ชั้นบนเป็นอาคารทรงไทยขนาดเล็ก หลังคาเครื่องไม้มุงกระเบื้องสี ฝาไม้ขนาดเล็กมีการเจาะเป็นช่องหกเหลี่ยมทั้งด้าน โดยรอบมีระเบียงพักมีอักษรระบุว่าสร้างในปี พ.ศ. 2407–2408 หอไตรตั้งอยู่ทางด้านซ้ายของอาคารโรงเรียนปุกะปุณณะธรรมในแนวเดียวกับหอระฆัง เป็นอาคารไม้สูงชั้นล่างโปร่ง ชั้นบนเป็นอาคารทรงไทยขนาดเล็ก หลังคาเครื่องไม้มุกระเบื้องสี ฝาไม้กระดานทึบ มีประตูทางเข้ารูปหกเหลี่ยมโค้งส่วนบน 1 ช่อง ด้านข้างมีชานพักและระเบียงโดยรอบ ศาลาสังฆทานตั้งอยู่ด้านหลังของโรงเรียนปุกะปุณณะธรรมลักษณะเป็นอาคารไม้ทรงไทยชั้นเดียวยกพื้นสูง
ยศทหารบกจักรวรรดิญี่ปุ่น
ตารางด้านล่างนี้แสดงยศและเครื่องหมายของทหารบกจักรวรรดิญี่ปุ่นในช่วงสงครามโลกครั้งที่สอง
วัดโตนดมหาสวัสดิ์
วัดโตนดมหาสวัสดิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านสะพานผัก ตำบลมหาสวัสดิ์ อำเภอบางกรวย จังหวัดนนทบุรี
วัดโตนดมหาสวัสดิ์สร้างขึ้นเมื่อ พ.ศ. 2300 บริเวณวัดมีต้นตาลเป็นจำนวนมากจึงได้ชื่อว่า วัดโตนด ต่อมากลายเป็นวัดร้างจนกระทั่งพระอธิการทัต จนฺทโชโต ได้ริเริ่มก่อสร้างถาวรวัตถุและดำเนินการยกวัดโตนดร้างให้เป็นวัดมีพระภิกษุสงฆ์จำพรรษาโดยใช้ชื่อว่า "วัดโตนดมหาสวัสดิ์" เนื่องจากในจังหวัดนนทบุรีมีวัดโตนดอยู่หลายวัดและวัดนี้อยู่ในตำบลมหาสวัสดิ์ ในสมัยพระครูนนทคุณาภรณ์ (บุญมี ปภสฺสโร) เจ้าอาวาสรูปที่ 2 ได้มีการบูรณปฏิสังขรณ์ถาวรวัตถุทั้งศาลาการเปรียญและอุโบสถ ส่วนในสมัยพระอธิการสมชาย ชุติวณฺโณ เจ้าอาวาสรูปที่ 3 ได้มีการบูรณปฏิสังขรณ์วัตถุที่มีสภาพเสื่อมโทรม วัดได้รับพระราชทานวิสุงคามสีมาเมื่อวันที่ 18 พฤษภาคม พ.ศ. 2525
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2523 เป็นอาคารคอนกรีตเสริมเหล็ก ภายในประดิษฐานพระประธานเป็นพระพุทธรูปปางสมาธิ สร้างเมื่อ พ.ศ. 2523 หน้าอุโบสถมี "หลวงพ่อดำ" ศาลาการเปรียญ สร้างเมื่อ พ.ศ. 2532 ภายในประดิษฐานพระพุทธรูปปางสมาธิ สร้างเมื่อ พ.ศ. 2527 ศาลาอเนกประสงค์ สร้างเมื่อ พ.ศ. 2527 ศาลาบำเพ็ญกุศล สร้างด้วยคอนกรีตเสริมเหล็ก และกุฏิสงฆ์
X1 (band)
วัดทองนาปรัง
วัดทองนาปรัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านทองนาปรัง ตำบลบางไผ่ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 3 ไร่ 1 งาน 76 ตารางวา
วัดทองนาปรังเป็นวัดโบราณ สร้างขึ้นเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2335
อาคาร เสนาสนะ และสิ่งศักดิ์สิทธิ์ภายในวัดได้แก่ อุโบสถ สร้างเมื่อ พ.ศ. 2325 เป็นอาคารคอนกรีตเสริมเหล็กทรงไทย หน้าบันมีรูปปั้นพระพิฆเนศและเทวดาขอพร มีช่อฟ้าใบระกา ประตูอุโบสถแกะสลักเป็นวิจิตรศิลป์ประดิษฐานพระพุทธรูป 3 องค์ ภายในประดิษฐานพระประธานปางมารวิชัย สร้างเมื่อ พ.ศ. 2533 พร้อมพระอัครสาวกซ้ายขวา หอสวดมนต์ สร้างเมื่อ พ.ศ. 2483 เป็นอาคารไม้ กุฏิสงฆ์ เป็นอาคารไม้และครึ่งตึกครึ่งไม้ ศาลาปฏิบัติธรรม สร้างเมื่อ พ.ศ. 2547 เป็นอาคารคอนกรีตเสริมเหล็ก ศาลาการเปรียญซึ่งประดิษฐานพระพุทธรูปปางสมาธิ วิหารซึ่งประดิษฐานรูปปั้นอดีตเจ้าอาวาส และมณฑปซึ่งประดิษฐานรอยพระพุทธบาทจำลอง ภายในวัดยังมีบ้านทรงไทยซึ่งประดิษฐานพระรูปสมเด็จพระนเรศวรมหาราช พระสุพรรณกัลยา และสมเด็จพระเอกาทศรถ ศาลเจ้าแม่กวนอิมซึ่งมีลักษณะเป็นเก๋งจีน บ้านแม่โพสพ–เรือนแม่คงคา ศาลเจ้าแม่ให้โชคลาภ ศาลท้าวมหาพรหม และเสาหลักเมือง
สมการแก๊สในอุดมคติ
Ideal gas equation
Universal gas law
สมการแก๊สทั่วไป
กฎรวมของแก๊ส
อิรุมะคุง ผจญในแดนปีศาจ!
อิรุมะคุง ผจญในแดนปีศาจ!  เป็นซีรีส์มังงะญี่ปุ่น เขียนเรื่องและวาดภาพโดยโอซามู นิชิ ตีพิมพ์ในนิตยสาร"โชเน็งแชมเปียนรายสัปดาห์" นิตยสารการ์ตูนแนว"โชเน็ง"ของสำนักพิมพ์อากิตะ โชเต็งตั้งแต่เดือนมีนาคม พ.ศ. 2560 ได้รับการรวบรวมเป็นหนังสือการ์ตูนรวมเล่ม ("ทังโกบง") ถึงเล่มที่ 21 เมื่อเดือนเมษายน พ.ศ. 2564
"อิรุมะคุง ผจญในแดนปีศาจ!"ได้รับการดัดแปลงเป็นซีรีส์อนิเมะโทรทัศน์โดยสตูดิโอบันไดนัมโพิกเจอร์ส ออกอากาศระหว่างเดือนตุลาคม พ.ศ. 2562 ถึงเดือนมีนาคม พ.ศ. 2563 ฤดูกาลที่ 2 ออกอากาศระหว่างเดือนเมษายนถึงกันยายน พ.ศ. 2564 ฤดูกาลที่ 3 เริ่มออกอากาศในเดือนตุลาคม พ.ศ. 2565
Kim Woo-seok (singer)
Kim Yo-han (singer)
Mnet (TV channel)
โรดทูคิงดอม
โรดทูคิงดอม  เป็นรายการโทรทัศน์ที่ออกอากาศทุกวันพฤหัสบดีเวลา 20:00 น. (KST) ทางช่องเอ็มเน็ตตั้งแต่วันที่ 30 เมษายนถึง 18 มิถุนายน พ.ศ. 2563 เป็นที่รู้จักในฐานะส่วนแรกของรายการคู่ชายของรายการ"ควีนดอม"และรายการก่อนภาคต่อของรายการ""
งานแถลงข่าวของรายการนี้จัดขึ้นเมื่อวันที่ 21 เมษายน
เดอะบอยซ์เป็นผู้ชนะในการแข่งขัน ดังนั้นจึงได้รับตำแหน่งประจำในรายการ (킹덤) ที่กำลังจะออกอากาศ
ตารางคัดออก.
ความหมายสี:
TOO (band)
Pentagon (South Korean band)
พรอดิวซ์แคมป์ 2019
พรอดิวซ์แคมป์ 2019  หรือเรียกอีกชื่อหนึ่งว่า CHUANG 2019 เป็นรายการโทรทัศน์เรียลลิตี้ค้นหากลุ่มศิลปินชายของจีนที่ออกอากาศทางเทนเซ็นต์วิดีโอ เมื่อวันที่ 6 เมษายน พ.ศ. 2562 นับเป็นรุ่นที่สองของแฟรนไชส์พรอดิวซ์ 101ในจีน สมาชิกกลุ่มสุดท้ายได้เดบิวต์ในชื่อ R1SE
รายการนี้ผลิตร่วมกันโดย 7-ดี วิชั่น และ Tencent Penguin Pictures สำหรับเทนเซ็นต์วิดีโอภายใต้ลิขสิทธิ์จาก CJ E&amp;M เจ้าของเอ็มเน็ต
ที่ปรึกษา.
ผู้ดำเนินรายการ ตี๋ลี่เร่อปา. ที่ปรึกษาคนอื่นๆ:
Produce Camp 2019
พรอดิวซ์ 101 เจแปน (ฤดูกาล 1)
พรอดิวซ์ 101 เจแปน  เป็นรายการแข่งขันเรียลลิตี้ของญี่ปุ่นปี ค.ศ. 2019 และเป็นภาคแยกของรายการทางโทรทัศน์ของเกาหลีใต้ "พรอดิวซ์ 101" (Produce 101) รายการนี้ติดตามเด็กฝึกหัด 101 คนโดยตั้งใจจะผลิตบอยแบนด์ 11 คน ผู้ชมจะเป็นผู้เลือกสมาชิก,ชื่อกลุ่ม และแนวคิด โดยเปรียบเหมือน "ผู้อำนวยการผลิตแห่งชาติ" รายการนี้นี้ได้รับการประกาศครั้งแรกในเดือนเมษายน พ.ศ. 2562 โดยเป็นผลงานร่วมระหว่าง Yoshimoto Kogyo และ CJ E&amp;M และมีกำหนดออกอากาศตอนแรกในวันที่ 25 กันยายน พ.ศ. 2562 โดยตอนแรกและตอนสุดท้ายออกอากาศทางช่องทีบีเอส ในขณะที่รายการเต็มจะออกอากาศทาง GyaO! ตอนแรกเมื่อ 26 กันยายน พ.ศ. 2562
สมาชิก 11 คนสุดท้ายที่ได้เดบิวต์ในฐานะกลุ่มถาวรชื่อว่า JO1
Produce 101 Japan (season 1)
แพทริค ณัฐวรรธ์ ฟิงค์เลอร์
แพทริค ณัฐวรรธ์ ฟิงค์เลอร์ (อังกฤษ: Patrick Nattawat Finkler; หยิ่น ฮ่าวอวี่; เกิด 20 ตุลาคม พ.ศ. 2546) หรือที่รู้จักในชื่อ แพทริค หยิ่นฮ่าวอวี่ และพ่ายพ่าย เป็นนักแสดงและนักร้องชาวไทย-เยอรมัน เขามีชื่อเสียงจากการรับบทเป็น ธาม ในเรื่อง"The Gifted Graduation" การเข้าร่วมแข่งขันในรายการ CHUANG 2021 หรือ พรอดิวซ์แคมป์ 2021 และได้เดบิวท์ลำดับที่ 9 ในฐานะสมาชิกของวง "อินทูวัน" INTO1 ที่ประเทศจีน
แพทริค เกิดเมื่อวันที่ 20 ตุลาคม พ.ศ. 2546 ที่ประเทศเยอรมนี เป็นลูกครึ่ง ไทย-เยอรมัน เป็นบุตรของไรน์โฮลด์ แบนด์ฮาร์ด ฟิงค์เลอร์ และ รสริน ฟิงค์เลอร์ แพทริคจบการศึกษาชั้นอนุบาล และ ชั้นประถมศึกษาปีที่ 1-4 จากประเทศเยอรมนี ในเดือน กรกฎาคม ปี พ.ศ. 2557 แพทริคได้ย้ายตามมารดากลับมาที่ประเทศไทย โดยใช้เวลาทั้งหมด 3 เดือน ในการสอบเทียบชั้นประถมศึกษาปีที่ 4 โดยในเดือน ตุลาคม พ.ศ. 2557 แพทริคจึงสามารถเข้าเรียนชั้น ชั้นประถมศึกษาปีที่ 4 ภาคเรียนที่ 2 ที่โรงเรียนอนุบาลร้อยเอ็ด หลักสูตร English Program ได้ โดยจบการศึกษาชั้นประถมศึกษาจากโรงเรียนอนุบาลร้อยเอ็ด และจบศึกษาในระดับมัธยมศึกษาปีที่ 1-3 จาก โรงเรียนร้อยเอ็ดวิทยาลัย หลักสูตร Gifted Program โดยระหว่างเรียนแพทริคมีโอกาสได้เป็นรองประธานชมรม TO BE Number 1 ในการนำเสนอผลงานรอบระดับประเทศ ณ เมืองทองธานี จ.นนทบุรี ทางชมรมได้รับรางวัลรองชนะเลิศอันดับสอง ของประเทศ ประเภทดีเด่น รวมไปถึงคทากร วงโยธวาฑิต ของโรงเรียน และได้เป็นพิธีกรงานต่างๆ ของโรงเรียนอีกเช่นกัน ในระดับมัธยมศึกษาตอนปลาย แพทริคสอบเข้าโรงเรียนเตรียมอุดมศึกษา สาขา ศิลป์-ภาษาเยอรมัน Gifted English โดยเรียนไปเพียง 1 ปีได้ตัดสินใจสอบเทียบ General Educational Development (GED) ก่อนจะเดินทางไปประเทศจีนเพื่อเข้าร่วมแข่งขันรายการพรอดิวซ์แคมป์ 2021
ในปีพ.ศ. 2559 แพทริคได้รับเลือกให้เข้าร่วมเป็น 1 ในนักแสดงซีรีส์เรื่อง ภูแก้มนนท์ @ 101 ในบท เกม แต่ภายหลังได้ถอนตัวออกจากซีรีส์ เนื่องจากปัญหาเรื่องเวลา จากการเลื่อนถ่ายทำและการออกเสียงภาษาไทย
แพทริคเข้าสู่วงการบันเทิงด้วยการร่วมประกวดโครงการ "GO ON GIRL &amp; GUY Star Search by Clean &amp; Clear คาแรคเตอร์ไหน หน้าใส ก็เป็นดาว" ปี พ.ศ. 2562 จนได้รับคัดเลือกให้เป็นผู้ชนะการประกวดฝ่ายชาย และมีโอกาสได้ร่วมงานกับทาง GMM TV ในการแสดงซีรีส์ "The Gifted Graduation" เป็นเรื่องแรกในชีวิต รวมถึงร่วมรายการ "Beauty and The Babes SS2" อีกด้วย
ในเวลาต่อมา แพทริคได้เซ็นสัญญาเป็นศิลปินกับบริษัท Insight Entertainment ในชื่อ 尹浩宇 หรือ Yin Haoyu และได้เข้าร่วมรายการ "พรอดิวซ์แคมป์ 2021" ในรอบคัดเกรดรอบแรก แพทริคได้ทำการแสดงในเพลง “Me and My Broken Heart” ของ “Rixton” ร่วมกับเพื่อนร่วมสังกัดเดียวกัน และได้รับโอกาสจากเมนเทอร์ให้แสดงความสามารถเพิ่มในรอบ Extra Round โดยแพทริคเลือกร้องเพลง "Way Up" ที่แต่งเอง และท่องกลอนจีน โดยได้รับคะแนนรวมอยู่ที่เกรด B ต่อมาในรอบแบทเทิล แพทริคได้รับเลือกจากเติ้ง เชาให้เป็นเด็กฝึกแนะนำ โดยแพทริคเลือกคู่ต่อสู้จากคลาส A เป็น หลี่เจียเฉียง แพทริคเลือกแสดงการร้องในเพลง "Thinking ‘bout You" ที่แต่งเอง แต่เนื่องจากผลโหวตออกมาเสมอกันจึงต้องแข่งเพิ่มอีก 1 อย่าง โดยแพทริคเลือกแสดงการเต้นในเพลง "Like This" ผลการแข่งขันคือแพทริคแพ้การแบทเทิลและตกไปอยู่ที่คลาส F ในการประเมินครั้งที่ 1 แพทริคเลือกแสดงเพลง "Radio" ของ เฮนรี หลิว ร่วมกับเพื่อนๆเด็กฝึกในทีมชื่อ Dream Team โดยจับฉลากคู่ต่อสู้เป็นเพลง "Lover Boy 88" ของ วิภูริศ ศิริทิพย์ ในทีมชื่อ Progressive Boys ผลการแข่งขันคือ Dream Team แพ้และทั้งทีมได้รับการประเมินเป็นเกรด C ในการประเมินเพลงธีมรายการชื่อเพลง "Chuang To-Gather, Go!" แพทริคได้รับเลือกจากเมนเทอร์ให้ได้ขึ้นไปอยู่เกรด A ในตำแหน่ง 11 คนแรกและเป็นครั้งแรกของแพทริคที่ได้เข้าไปอยู่ในตำแหน่งเดบิวท์ ในการประเมินครั้งที่ 2 แพทริคเลือกแสดงคอนเซปการร้องในเพลง "You Better Not Think About Me" ของ ฮีบี้ เถียนฟู่เจิน ร่วมกับเพื่อนๆเด็กฝึกในทีมชื่อ You Have to Remember Us Team ในการประเมินครั้งที่ 3 แพทริคเลือกแสดงเพลง "Jade" ร่วมกับเพื่อนๆเด็กฝึกในทีมโดยมีแขกรับเชิญคือ หลิว เซียหนิง ในรอบสุดท้าย แพทริคเลือกแสดงทีมในเพลง "We Are The Youth, We Are The Future" และเลือกการแสดงเดี่ยวเป็นคอนเซปการเต้นในเพลง "Bad and Boujee" ผลการโหวต แพทริคได้รับอันดับที่ 9 จากการแข่งขัน และได้เดบิวท์เป็นสมาชิกวง "อินทูวัน" (INTO1) ทำให้แพทริคโด่งดังเป็นที่รู้จักทั้งในไทยและต่างประเทศ
แพทริคเป็นลูกครึ่ง ไทย-เยอรมัน พูดได้ 4 ภาษา ได้แก่ ภาษาไทย ภาษาเยอรมัน ภาษาอังกฤษ และ ภาษาจีน แพทริคเรียนภาษาจีนเป็นเวลา 1 เดือน จากนั้นแพทริคได้บินไปประเทศจีนในปี พ.ศ. 2564 เพื่อเข้าร่วมแข่งขันในรายการ "พรอดิวซ์แคมป์ 2021" Produce Camp 2021
แพทริคมีความสามารถด้านการแสดง การร้องเพลง การเต้น การแร็ป แต่งเพลง เล่นดนตรี เช่น เปียโน นอกจากนี้แพทริคยังมีความสามารถพิเศษอีกหลากหลายด้าน
ลู้ก อิชิคาว่า พลาวเดน
จัสติน (นักร้อง เกิด พ.ศ. 2545)
หวง หมิงห่าว (; ; เกิด 19 กุมภาพันธ์ พ.ศ. 2545) รู้จักกันในชื่อ จัสติน เป็นนักร้อง, นักเต้น และแร็ปเปอร์ชาวจีน เขาเป็นสมาชิกของกลุ่มโปรเจ็กต์ Nine Percent ตั้งแต่วันที่ 6 เมษายน พ.ศ. 2561 จนถึงการยุบวงในวันที่ 6 ตุลาคม พ.ศ. 2562 และปัจจุบันเป็นสมาชิกวง NEXT ของเยฺว่หฺวา
Justin (singer, born 2002)
Davilanthus
Davilanthus เป็นสกุลพืชดอกที่อยู่ในวงศ์ทานตะวัน
Daustinia
Daustinia เป็นสกุลพืชดอกที่อยู่ในวงศ์ผักบุ้ง
ถิ่นกำเนิดของมันคือบราซิลตะวันออก
Dauresia
Dauresia เป็นสกุลพืชดอกที่อยู่ในวงศ์ทานตะวัน
Daucosma
Daucosma เป็นพืชดอกชนิดหนึ่งที่อยู่ในวงศ์ผักชี
ถิ่นกำเนิดของมันคือรัฐเท็กซัส
Dasytropis
Dasytropis เป็นสกุลพืชดอกที่อยู่ในวงศ์เหงือกปลาหมอ
ถิ่นกำเนิดของมันคือคิวบา
คิตาโมโตะ
คิตาโมโตะ  เป็นนครที่ตั้งอยู่ในจังหวัดไซตามะ ประเทศญี่ปุ่น ณ วันที่ 1 มกราคม 2020 นครแห่งนี้มีประชากรประมาณ 66,022 คน ความหนาแน่นประชากร 3300 คนต่อตารางกิโลเมตร พื้นที่ทั้งหมด
คิตาโมโตะมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในคิตาโมโตะคือ 14.6 °C ปริมาณน้ำฝนเฉลี่ยต่อปีอยู่ที่ 1353 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.6 °C และต่ำสุดในเดือนมกราคมที่ประมาณ 3.6 °C
โคโนซุโชกุเป็นหนึ่งในสถานีไปรษณีย์บนถนนสายนากาเซ็นโด จนถึงปี 1602 ก็ย้ายสถานที่ไปตั้งทางทิศเหนือ โดยที่เดิมเปลี่ยนชื่อเป็นโมโตจูกุ และต่อมาเปลี่ยนเป็น คิตาโมโตจูกุ ซึ่งเป็นที่มาของชื่อเมืองในปัจจุบัน เมื่อมีการจัดตั้งระบบเทศบาลสมัยใหม่ในวันที่ 1 เมษายน 1889 คิตาโมโตจูกุได้รวมเข้ากับหมู่บ้านใกล้เคียงหลายแห่งเพื่อก่อตั้งหมู่บ้านอิชิโตะ ในอำเภอคิตาอาดาจิ จังหวัดไซตามะ ต่อมาวันที่ 11 กุมภาพันธ์ 1943 หมู่บ้านอิชิโตะได้รวมเข้ากับหมู่บ้านนากามารุที่อยู่ข้างเคียง เพื่อก่อตั้งหมู่บ้านคิตาโมโตจูกุ วันที่ 3 พฤศจิกายน 1959 หมู่บ้านนี้ได้รับการยกฐานะเป็นเมือง กลายเป็นเมืองคิตาโมโตะ และได้รับการยกฐานะเป็นนครเมื่อวันที่ 3 พฤศจิกายน 1971
คิตาโมโตะมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 20 คน นครคิตาโมโตะเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน ในแง่ของการเมืองระดับชาติ นครนี้เป็นส่วนหนึ่งของเขตเลือกตั้งที่ 6 ของจังหวัดไซตามะในการเลือกตั้งสภาผู้แทนราษฎรแห่งรัฐสภาญี่ปุ่น
รูด็อล์ฟ ลิพเพิร์ท
รูด็อล์ฟ ลิพเพิร์ท (; เกิดวันที่ 29 ตุลาคม ค.ศ. 1900 ณ ไลพ์ซิช – เสียชีวิตวันที่ 1 เมษายน ค.ศ. 1945 ณ บีเลอเฟ็ลท์) เป็นนักกีฬาขี่ม้าชาวเยอรมันที่เข้าร่วมการแข่งโอลิมปิกฤดูร้อน 1936 เขายังเป็นผู้ได้รับกางเขนอัศวินแห่งกางเขนเหล็กในช่วงสงครามโลกครั้งที่สอง
ในปี ค.ศ. 1936 เขาและม้าที่ชื่อ"ฟาซัน"ได้รับรางวัลเหรียญทองจากการเป็นส่วนหนึ่งในการแข่งอีเวนติงประเภททีมของเยอรมัน หลังจากจบด้วยอันดับหกในการแข่งอีเวนติงประเภทบุคคล
บริคเลน
บริคเลน (; เบงกอล: ব্রিক লেন) เป็นถนนสายหนึ่งในอีสท์เอนด์ของลอนดอน ตั้งอยู่ในโบโรออฟเทาเวอร์ฮามเลิท ปัจจุบันพื้นที่ย่านบริคเลนเป็นศูนย์กลางของชุมชนชาวบังกลาเทศโพ้นทะเลของลอนดอน และเป็นที่รู้จักในขื่อ "บังกลาทาวน์" (Banglatown) และเป็นที่รู้จักจากร้านขายแกงกะหรี่จำนวนมาก
ดอรอตา บานัชต์ชึก
ดอรอตา บานัชต์ชึก (; เกิดปี ค.ศ. 1997 ณ วูช ประเทศโปแลนด์) เป็นนักกีฬาคาราเต้ชาวโปแลนด์ที่แข่งในรายการคูมิเตะรุ่นน้ำหนักไม่เกิน 55 กก. ความสำเร็จที่ยิ่งใหญ่ที่สุดของเธอคือการได้รับเหรียญทองจากการแข่งชิงแชมป์โลกระดับซีเนียร์ในปี ค.ศ. 2018 ในรายการคูมิเตะประเภทบุคคลรุ่นน้ำหนัก 55 กก.
Dorota Banaszczyk
มีการจัดให้ลงทะเบียนและคัดกรองโรคโควิด-19 ตามมาตรการของรัฐบาล โดยก่อนหน้านี้กลุ่มพีมูฟและภาคีเซฟบางกลอยปักหลักชุมนุในพื้นที่ดังกล่าวอยู่ก่อนแล้ว ต่อมามีการจัดสรรพื้นที่ตั้งเป็นเวทีปราศรัย ครัว ที่พักภิกษุสงฆ์ ที่พัก และหน่วยแพทย์
วันที่ 16 มีนาคม ตัวแทนไปยื่นจดหมายถึงสถานเอกอัครราชทูตสหรัฐและสหภาพยุโรปประจำประเทศไทยเพื่อขอให้จับตาการใช้กำลังและบังคับใช้กฎหมายของรัฐบาลประยุทธ์ วันที่ 17 มีนาคม รวมกันจัดกิจกรรมเขียนจดหมายถึงนักกิจกรรมในเรือนจำ กลุ่มยังประกาศให้ผู้ประท้วงที่ไม่มีที่พักเข้าพักได้ฟรี
วันเดียวกัน กลุ่มพีมูฟและภาคีเซฟบางกลอยประกาศเลิกปักหลักชุมนุม โดยอ้างว่าเพื่อรอดูผลงานของคณะกรรมการแก้ไขปัญหาที่อยู่อาศัยและที่ทำกิน รวมทั้ง การพัฒนาและฟื้นฟูคุณภาพชีวิตของชาวกะเหรี่ยงในพื้นที่บ้านบางกลอย อ.แก่งกระจาน จ.เพชรบุรี เสียก่อน หลังจากก่อนหน้านี้ เข้าหารือกับร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เพื่อแก้ไขปัญหาขัดแย้งบางกลอย ทำให้เหลือเฉพาะกลุ่มเดินทะลุฟ้า
โฆษกกองบัญชาการตำรวจนครบาลระบุว่าผู้ชุมนุมมีความผิดตามพระราชกำหนดการบริหารราชการในสถานการณ์ฉุกเฉิน พ.ศ. 2548 และพระราชบัญญัติโรคติดต่อ พ.ศ. 2558 แต่ยอมย้ายตู้คอนเทนเนอร์ออกจากพื้นที่เนื่องจากประเมินแล้วไม่มีความเสี่ยงเกิดเหตุรุนแรง ผู้ชุมนุมระบุว่ามีตำรวจทั้งในและนอกเครื่องแบบเข้าสังเกตการณ์ และมีการตามไปข่มขู่ถึงเขตวัดโสมนัสราชวรวิหาร ซึ่งอยู่ในละแวกเดียวกับค่ายพัก
เช้าวันที่ 28 มีนาคม ตำรวจเข้าสลายหมู่บ้านทะลุฟ้า โดยอ้างเหตุผลว่าเป็นการชุมนุมที่ฝ่าฝืน พ.ร.ก. ฉุกเฉิน แต่ในช่วงบ่ายได้มีการจัดกิจกรรมทวงคืนหมู่บ้านทะลุฟ้า พร้อมเรียกร้องให้ปล่อยผู้ชุมนุมในหมู่บ้านทันทีโดยไม่มีเงื่อนไข
ปริศนาฆาตกร
ปริศนาฆาตกร (B: The Beginning) เป็นซีรีส์อนิเมะออริจินอลเน็ตแอนิเมชัน (ONA) สร้างโดยสตูดิโอโปรดักชั่น ไอ.จี และคาซูโตะ นากาซาวะ แอะนิเมเตอร์และนักออกแบบตัวละคร อนิเมะเผยแพร่ทั่วโลกทางเน็ตฟลิกซ์เมื่อวันที่ 2 มีนาคม พ.ศ. 2561
ฤดูกาลที่สองใช้ชื่อเรื่องว่า "ปริศนาฆาตกร รับช่วงต่อ" (B: The Beginning – Succession) เผยแพร่ทั่วโลกทางเน็ตฟลิกซ์เมื่อวันที่ 18 มีนาคม พ.ศ. 2564
เหล่าไอดอลในโลกหลังภัยพิบัติ
เหล่าไอดอลในโลกหลังภัยพิบัติ  เป็นโปรเจกต์สื่อผสมของญี่ปุ่นธีมไอดอลโดยสตูดิโอฮูดส์เอ็นเตอร์เทนเมนต์ ออกแบบตัวละครโดยอาซามิ เซกิยะ ซีรีส์มังงะวาดโดยเซกิยะ ชื่อเรื่องว่า "Gekidol Alive"  ตีพิมพ์ในนิตยสาร Dengeki Maoh ของสำนักพิมพ์ ASCII Media Works ตั้งแต่เดือนกุมภาพันธ์ พ.ศ. 2560 ซีรีส์อนิเมะโทรทัศน์ออกอากาศระหว่างเดือนมกราคมถึงมีนาคม พ.ศ. 2564
วัดสหธรรมาราม
วัดสหธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร มีที่ดินตั้งวัดจำนวนเนื้อที่ 84 ไร่
ไม่มีหลักฐานชี้ชัดเกี่ยวกับการสร้างวัด จากข้อมูลกรมการศาสนาระบุว่าสร้างขึ้นประมาณ พ.ศ. 2496 ได้รับพระราชทานวิสุงคามสีมา พ.ศ. 2511 ด้านการศึกษา มีโรงเรียนพระปริยัติธรรมแผนกธรรม เปิดสอน เมื่อ พ.ศ. 2515 โรงเรียนพระปริยัติธรรมแผนกสามัญ เปิดสอนเมื่อ พ.ศ. 2515
อาคารเสนาสนะได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2512 เป็นอาคารคอนกรีตเสริมเหล็ก ศาลาการเปรียญ กว้าง 14 เมตร ยาว 36 เมตร สร้างเมื่อ พ.ศ. 2512 เป็นอาคารไม้ หอสวดมนต์ กว้าง 15 เมตร ยาว 36 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก กุฏิสงฆ์ จำนวน 13 หลัง เป็นอาคารคอนกรีตเสริมเหล็ก ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 1 หลัง ปูชนียวัตถุมี พระประธานประจำอุโบสถชื่อว่า "พระมีลาภ" ขนาดหน้าตักกว้าง 4 ศอก 9 นิ้ว สร้างเมื่อ พ.ศ. 2522 ผู้คนมักมาบนบานขอพรให้สำเร็จในสิ่งที่ตนปรารถนา โดยเฉพาะบนขอลาภ ทำมาค้าขาย ซื้อขายที่ดิน นอกจากนั้นวัดยังมีพระพุทธรูป 15 องค์
วัดสรรเพชญ
วัดสรรเพชญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านสรรเพชญ ตำบลยายชา อำเภอสามพราน จังหวัดนครปฐม บริเวณวัดยังมีตลาดน้ำวัดสรรเพชญ
วัดสรรเพชญเป็นวัดโบราณที่สร้างขึ้นในสมัยอยุธยาตอนปลาย ไม่ทราบประวัติการก่อสร้าง หลักฐานที่ยังคงเหลืออยู่ได้แก่ อุโบสถหลังเก่า ส่วนฐานและหลังคามีลักษณะแอ่นโค้งแบบตกท้องช้าง ด้านหน้ามีเพิงคลุมลงมา เป็นรูปแบบที่นิยมกันมากในสมัยอยุธยาตอนปลาย ตรงฐานชุกชีของพระพุทธรูปในอุโบสถหลังเก่ามีลวดลายปูนปั้นปิดทองประดับกระจกสีเปลือกแมลงทับสวยงามมาก จัดเป็นสกุลศิลปะสมัยอยุธยาตอนปลายที่หลงเหลือเพียงแห่งเดียวเท่านั้นในเขตอำเภอสามพราน อุโบสถหลังนี้ได้รับการซ่อมแซมในสมัยหลวงปู่พัน ตรงกับสมัยพระบาทสมเด็จพระจุลจอมเกล้าเจ้าอยู่หัว ในวัดยังมีพิพิธภัณฑ์วัดสรรเพชญที่จัดสร้างขึ้นเพื่ออนุรักษ์ของพื้นบ้าน ชั้นบนจัดแสดงพระพุทธรูปเก่าแก่ของวัด ชั้นล่างจัดแสดงเครื่องใช้ที่ทางวัดได้เก็บสะสมมาตั้งแต่อดีต เช่น ชุดน้ำชา จปร. จุลศักราช 1250 เครื่องถ้วยลายครามจากประเทศจีน ถาดเคลือบและเครื่องแก้วเจียระไนจากยุโรป กาน้ำชาแบบต่าง ๆ เป็นต้น
ข้อมูลจากกรมการศาสนาระบุว่าตั้งวัดเมื่อ พ.ศ. 2310 เดิมวัดนี้ชื่อว่า วัดตาเพชร ตามชื่อผู้สร้าง ต่อมาตาเพชรได้นำเอาเพชรในตระกูลของตนมาฝังไว้ที่หน้าบันอุโบสถจึงได้ชื่อว่า วัดสามเพชร ต่อมาเมื่อวันที่ 1 กรกฎาคม พ.ศ. 2461 สมเด็จพระมหาสมณเจ้า กรมพระยาวชิรญาณวโรรส ได้เสด็จตรวจเยี่ยมวัดในลุ่มแม่น้ำนครชัยศรี พระองค์ทรงแวะเยี่ยมและถวายรูปถ่าย 1 รูป ไว้แก่พระครูทักษิณานุกิจ (ผัน) เจ้าอาวาสรูปที่ 5 วัดสรรเพชญได้รับพระราชทานวิสุงคามสีมาเมื่อวันที่ 18 กรกฎาคม พ.ศ. 2515 ปัจจุบันมีพระอธิการสีรมณ์ เขมธมฺโม เป็นเจ้าอาวาส
วัดมีวัตถุมงคลและพระเครื่องของอดีตเจ้าอาวาส 2 รูป คือ พระครูทักษิณานุกิจ (ผัน) และพระครูถาวรวิทยาคม (เพิ่ม ทิฏฺโฐ) เจ้าอาวาสรูปที่ 7 ซึ่งมีชื่อเสียงทางด้านเมตตามหานิยมและคงกระพันชาตรี
วัดบางสะแก (จังหวัดสมุทรสงคราม)
วัดบางสะแก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของคลองแควอ้อมปากคลองบางสะแกใหญ่ ในตำบลบางสะแก อำเภอบางคนที จังหวัดสมุทรสงคราม
วัดบางสะแกสร้างในสมัยกรุงศรีอยุธยา ซึ่งเดิมมีอยู่ 2 วัด คือวัดบางสะแกในและวัดบางสะแกนอก ไม่ทราบว่าใครเป็นผู้สร้าง ต่อมาเป็นวัดร้างมาประมาณ 200 ปีเศษ สมัยกรุงศรีอยุธยาเสียแก่พม่า (พ.ศ. 2310) เหลือแต่วิหารหลังเดียว มีหลักฐานว่าพวกพม่าได้งัดเอาเพดานวิหารวัดบางสะแกนอกไปใช้ ต่อมาขุนวิสูตรโยธามาตย์ภักดี บ้านอยู่คลองบางสะแกน้อย ได้มาสร้างวัดใหม่ทั้งหมด และรวม 2 วัดเป็นวัดเดียวกัน ได้สร้างอุโบสถ วิหาร ศาลาการเปรียญ กุฏิสงฆ์ จึงมีพระจำพรรษา ตั้งแต่นั้นมา
ต่อมาในสมัยพระบาทสมเด็จพระจอมเกล้าเจ้าอยู่หัว ท่านเจ้าคุณวินัยธรรม (บัว) เจ้าคณะจังหวัดได้ส่งพระครูวิมลเกียรติมุนี (เกลี้ยง) มาเป็นเจ้าอาวาสรูปแรก ท่านได้พัฒนาวัดจนเจริญมั่นคง วัดบางสะแกขออนุญาตตั้งเป็นวัด เมื่อ พ.ศ. 2323 และได้รับพระราชทานวิสุงคามสีมา พ.ศ. 2323 ปีเดียวกัน
อุโบสถอาคารก่ออิฐถือปูนทรงไทย หลังคาเครื่องไม้มุงกระเบื้องช่อฟ้าใบระกาปูนปั้น หน้าบันปูนปั้นรูปพระนารายณ์ทรงครุฑ มีกำแพงแก้วล้อมรอบแต่อยู่ในสภาพชำรุดทรุดโทรมมาก ใบเสมาตั้งอยู่ในซุ้มใบเสมาก่ออิฐถือปูนทรงมณฑป ใบเสมาหินทรายแดง ศิลปะอยุธยาตอนปลายถึงต้นกรุงรัตนโกสินทร์ ภายในประดิษฐานพระประธาน เป็นพระปูนปั้น ปางมารวิชัย ซึ่งขุนวิสูตรโยธามาตย์ภักดีเป็นผู้สร้าง อุโบสถเดิมเป็นอุโบสถฐานตันในเมืองสมุทรสงครามมี 2 วัด คือวัดบางสะแก กับวัดเสด็จ
เจดีย์ตั้งอยู่ด้านหลังอุโบสถ ภายในเขตกำแพงแก้วลักษณะเป็นเจดีย์ย่อมุมไม้สิบสองก่ออิฐถือปูนทรงระฆังขนาดใหญ่ วิหารก่ออิฐถือปูนขนาดเล็ก หลังคาเครื่องไม้มุงกระเบื้องกาบกล้วย ทรงทึบตันไม่มีเครื่องไม่มีเครื่องลำยอง ศิลปะอยุธยาตอนปลายถึงรัตนโกสินทร์ตอนต้น ภายในประดิษฐานพระประธาน เป็นพระศิลาแลง ปางมารวิชัย หน้าตักกว้าง 3 ศอก 6 นิ้ว สูง 4 ศอก 6 นิ้ว เป็นพระโบราณเก่าแก่ อยู่ในวิหารเดิม เรียกว่า "หลวงพ่อใหญ่" หลวงพ่อใหญ่มีบริวารอีก 10 องค์ อยู่ในวิหาร เป็นพระพุทธรูปโบราณทั้งสิ้น
วัดศรีคัคณางค์
วัดศรีคัคณางค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านศรีคัคณางค์ ตำบลบึงชำอ้อ อำเภอหนองเสือ จังหวัดปทุมธานี มีที่ดินตั้งวัดเนื้อที่ 19 ไร่ 74 ตารางวา
วัดศรีคัคณางค์ได้รับอนุญาตให้สร้างเมื่อวันที่ 5 เมษายน พ.ศ. 2455 โดยหม่อมหลวงสุ่น คัคณางค์ เป็นผู้ถวายที่ดิน วัดได้รับการตั้งชื่อว่า "วัดศรีคัคณางค์" เพื่อเป็นเกียรติอนุสรณ์และศักดิ์ศรีแก่ผู้ถวายที่ดินและชาวนครชัยศรีที่อพยพมาอยู่และได้ร่วมกันสร้างวัดขึ้น ชาวบ้านนิยมเรียกอีกชื่อว่า วัดหัวช้าง วัดได้รับพระราชทานวิสุงคามสีมาเมื่อวันที่ 18 มิถุนายน พ.ศ. 2536
พื้นที่วัดเป็นที่ราบลุ่มน้ำท่วมถึง ล้อมรอบด้วยที่สวน ที่นา และบ้านเรือนราษฎร ภายในวัดมีอาคารเสนาสนะต่าง ๆ ดังนี้ อุโบสถกว้าง 6 เมตร ยาว 18 เมตร สร้างเมื่อ พ.ศ. 2520 ภายในประดิษฐานพระประธานนามว่า "หลวงพ่อแดง" มีหน้าตักกว้าง 3 ศอก 9 นิ้ว กุฏิสงฆ์จำนวน 6 หลัง หอสวดมนต์ซึ่งสร้างเมื่อ พ.ศ. 2520 และศาลาการเปรียญซึ่งสร้างเมื่อ พ.ศ. 2516
วัดตะระเก
วัดตะระเก เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านคลองบางขุนกอง ตำบลบางขุนกอง อำเภอบางกรวย จังหวัดนนทบุรี ที่ดินของวัดมีจำนวน 16 ไร่ ตามโฉนดที่ดินเลขที่ 3456